**MUNICIPIUL CRAIOVA**

**PRIMĂRIA MUNICIPIULUI CRAIOVA**

PROIECT

**HOTĂRÂREA NR. \_\_\_\_\_\_\_\_\_\_\_\_\_**

**privind aprobarea criteriilor de încadrare în categoria clădirilor şi terenurilor neîngrijite situate în intravilanul municipiului Craiova şi a procedurii de lucru**

Consiliul Local al Municipiului Craiova, întrunit în şedinţa ordinară din data de \_\_\_\_\_\_\_\_\_\_\_

Având în vedere Raportul de specialitate comun al Direcţiei Impozite şi Taxe, Direcţiei Urbanism şi Amenajarea Teritoriului şi Poliţiei Locale a municipiului Craiova nr. \_\_\_\_\_\_\_\_\_\_\_\_ privind propunerea de aprobare a criteriilor de încadrare în categoria clădirilor şi terenurilor neîngrijite situate în intravilanul municipiului Craiova şi a procedurii de lucru

 Luând în considerare prevederile articolului 489, alineatele 5, 6, 7 si 8 din Legea nr. 227/2015 privind Codul fiscal, cu modificările şi completările ulterioare precum şi prevederile punctului 168 din Hotărârea Guvernului nr. 1/2016 pentru aprobarea Normelor pe aplicare a Legii nr. 227/2015 privind Codul fiscal, cu modificările şi completările ulterioare;

Având în vedere prevederile articolului 9, literele a), b), c) si a articolului 10, literele a), b), c) din Ordononta Guvemului nr. 21/2002 privind gospodarirea localitaţilor urbane si rurale, cu modificările şi completările ulterioare;

În temeiul Hotărârii Consiliului Local al municipiului Craiova nr. 319/2009 pentru aprobarea Regulamentului privind stabilirea unor masuri pentru gospodarirea municipiului Craiova, precum şi stabilirea, constatarea şi sancţionarea faptelor care constituie contravenţii, cu modificările şi completările ulterioare;

În temeiul articolului 1376 şi articolului 1378 din Codul Civil;

În temeiul prevederilor Legii nr. 50/1991 privind autorizarea executarii lucrarilor

de constructii, republicată, cu modificările şi completările ulterioare şi a articolului 17, alineatul 4 din Ordinul ministrului dezvoltarii regionale si locuintei nr. 839/2009 pentru aprobarea Normelor metotologice de aplicare a Legii 50/1991, republicat;

În temeiul Legii poliţiei locale nr 155/2010, republicată, Hotărârii Guvernului României nr. 1332/2010 privind aprobarea regulamentului cadru de organizare şi funcţionare a poliţiei locale şi Hotărârii Consiliului Local nr 114/2016 privind aprobarea Regulamentului de organizare şi funcţionare al Poliţiei Locale a Municipiului Craiova ;

În temeiul articolului 36, alineatul 4, litera c) si alineatul 6, litera a), punctul 9 şi articolul 45, alineatul 2, litera c) din Legea 215/2001 privind administraţia publică locală, republicată;

**HOTĂRĂŞTE:**

**ART.1**. Se aprobă criteriile de încadrare în categoria clădirilor şi terenurilor neîngrijite situate în intravilanul municipiului Craiovaşi procedura de lucru, prevăzute în anexa nr. 1 la prezenta hotărâre.

**ART.2**. Pentru toate clădirile şi terenurile din intravilanul municipiului Craiova încadrate în categoria clădirilor şi terenurilor neîngrijite, Direcţia Impozite şi Taxe va promova proiectului de hotărâre privind încadrarea în categoria clădirilor/ terenurilor neîngrijite şi majorarea impozitului pentru imobilul cladire/teren, după caz.

**ART.3.** Primarul municipiului Craiova, prin structurile funcţionale : Direcţia Administraţie Publică şi Asistenţă Socială, Direcţia Impozite şi Taxe, Direcţia Servicii Publice, Direcţia Urbanism şi Amenajarea Teritoriului, Direcţia de Evidenţă a Persoanelor şi Poliţia Locală Craiova, Poliţia Locală a Municipiului Craiova vor duce la îndeplinire prevederile prezentei hotărâri.

**INIŢIATOR**

**PRIMAR**

**LIA OLGUŢA VASILESCU PT. SECRETAR**

 **OVIDIU MISCHIANU**